Sarah McBride

Sarah McBride (* 9. august 1990, Wilmington, Delaware) je americká aktivistka a politička, od januára 2021 senátorka Senátu štátu Delaware. Je tiež národnou tlačovou sekretárkou kampane Human Rights Campaign. 15. septembra 2020 vyhrala demokratickú primárku v bezpečne demokratickom 1. obvode Senátu štátu Delaware a v novembri 2020 vyhrala senátne voľby. Je prvá senátorka na úrovni štátu v krajine, čím je najvyššie postavená trans politička v histórii Spojených štátov.

Detstvo a vzdelanie 
Sarah McBride sa narodila vo Wilmingtone, v štáte Delaware. Jej rodičia boli David a Sally McBride. Pred svojím coming outom bola pracovníčkou viacerých politických kampaní vrátane kampane Beau Bidena na generálneho prokurátora v roku 2010 ako aj pre Jacka Markella za guvernéra v roku 2008. V roku 2011 bola McBride zvolená za prezidentku študentov na American University. Počas posledného týždňa v tejto funkcii získala medzinárodnú pozornosť keď svoju trans identitu zverejnila v študentskom časopise svojej univerzity, The Eagle. 

V roku 2012 stážovala v Bielom dome čím sa stala prvou otvorene transrodovou osobou pracujúcou na akejkoľvek pozícii.
McBride pracovala na LGBT témach v oddelení pre verejnú angažovanosť a medzivládne záležitosti.

Kariéra

Aktivizmus 

V januári 2013 sa McBride stala členkou rady Equality Delaware a rýchlo sa stala vedúcou proponentkou zákonnej ochrany a legislatívy ohľadne zločinov z nenávisti pre trans obyvateľov Delawaru. McBride spolu s rodinou viedla snahy o zákonnú ochranu proti diskriminácii na základe rodovej identity a prejavu v zamestnaní, bývaní, poistení a verejnom prispôsobení sa. Okrem toho, že bola hlavou proponentkou legislatívy, jej blízky vzťah s guvernérom (Jack Markell) a generálnym prokurátorom (Beau Biden) pomohol inšpirovať oboch politikov, aby návrh zákona slovne podporili. V senáte zákon prešiel o hlas a v dolnej snemovni v pomere 24:17. Doplnený návrh zákona bol znovu schválený senátom a guvernér Jack Markell ho v júni 2013 hneď podpísal, čím sa stal zákonom.

Politika 
28. júla 2016 sa McBride stala prvou otvorene trans osobou, ktorá hovorila na národnom kongrese strany keď prehovorila na národnom kongrese Demokratickej strany v roku 2016. V svojom príhovore, ktorý trval menej ako 4 minúty McBride odkázala na svojho zosnulého manžela (Andrew Cray) a jeho podpore LGBT právam..

9. júla 2019 formálne oznámila kandidatúru do štátneho senátu v Delaware. Za svoje priority označila zdravotnú starostlivosť a platenú rodinnú a zdravotnú dovolenku.

Svoj senátorský sľub zložila v januári 2021. Je prvou transrodovou osobou v štátnom senáte v Spojených štátoch. Jej predchodcom v kresle bol demokrat Harris McDowell III, ktorý odišiel do dôchodku po ukončení svojho mandátu.

Osobný život 
V auguste 2014 sa vydala za Andrewa Craya potom čo mu bola diagnostikovaná smrteľná rakovina. Obrad vykonal episkopálny biskup Gene Robinson. Cray zomrel štyri dni po svadbe.

Referencie

Iné projekty

Zdroj 

Aktivisti USA
Politici USA
Osobnosti z Wilmingtonu (Delaware)
Absolventi American University
LGBT osobnosti USA
Členovia Demokratickej strany USA
Transrodoví politici
Členovia Senátu štátu Delaware